Ur. broj: 09-2020-02

Marija Bistrica, 20.03.2020.

**ZAPISNIK SA 6. SJEDNICE TURISTIČKOG VIJEĆA**

**TURISTIČKE ZAJEDNICE OPĆINE MARIJA BISTRICA**

Održane 20. ožujka 2020. (petak) elektronskim putem sukladno Naputku Ministarstva turizma Republike Hrvatske za održavanje sjednica skupština i turističkih vijeća turističkih zajednica sazvane pozivom od 10. ožujka 2020. u kojem je bio predložen sljedeći dnevni red:

1. Verificiranje zapisnika s 5. sjednice Turističkog vijeća,
2. Izvješće o radu i financijsko izvješće za 2019. godinu,
3. Izvješće o radu Turističkog vijeća za 2019. godinu,
4. Izvješće Nadzornog odbora o radu Turističke zajednice za 2019. godinu
5. Izvješće o radu Nadzornog odbora za 2019.,
6. Prijedlog novog Statuta TZO Marija Bistrica,
7. Pitanja i prijedlozi.

Poziv za sjednicu Turističkog vijeća zajedno s dnevnim redom i pripadajućim materijalima dostavljeni su članovima Turističkog vijeća sukladno odredbi članka 18. Poslovnika o radu Turističkog vijeća od 30. rujna 2010.

Članovima Turističkog vijeća uz sam poziv, upućen je e-mail dana 17. ožujka (utorak) sukladno Naputku Ministarstva turizma Republike Hrvatske za održavanje sjednica skupština i turističkih vijeća turističkih zajednica, te su svi kontaktirani telefonskim putem dana 20. ožujka 2020. Elektronskim putem (e-mail-om) dobiveni su odgovori od gospodina Josipa Milički, gospođe Zrinke Brlečić Švaljek, gospođe Petre Gajski, gospođe Snježane Husinec, gospodina Miroslava Štagara, gospodina Ivana Lackovića, te gospodina Željka Cesar.

Gospođa Mateja Janečić Miketić, stručna suradnica Turističke zajednice sastavlja ovaj zapisnik.

**Ad 1) OTVARANJE SJEDNICE I PRIJEDLOG DNEVNOG REDA I VERIFIKACIJA ZAPISNIKA S 1. SJEDNICE TURISTIČKOG VIJEĆA OD 17. LISTOPADA 2019.**

Vijeće je održao predsjednik Turističke zajednice općine Marija Bistrica elektronskim putem te je poslao predloženi dnevni red:

1. Verificiranje zapisnika s 5. sjednice Turističkog vijeća,
2. Izvješće o radu i financijsko izvješće za 2019. godinu,
3. Izvješće o radu Turističkog vijeća za 2019. godinu,
4. Izvješće Nadzornog odbora o radu Turističke zajednice za 2019. godinu
5. Izvješće o radu Nadzornog odbora za 2019.,
6. Prijedlog novog Statuta TZO Marija Bistrica,
7. Pitanja i prijedlozi.

Predsjednik predlaže donošenje odluke o utvrđivanju predloženog dnevnog reda.

Za usvajanje predloženog dnevnog reda glasovalo je 7 članova te se donosi sljedeća:

**Odluka**

o usvajanju predloženog dnevnog reda

Članak 1.

1. Verificiranje zapisnika s 5. sjednice Turističkog vijeća,
2. Izvješće o radu i financijsko izvješće za 2019. godinu,
3. Izvješće o radu Turističkog vijeća za 2019. godinu,
4. Izvješće Nadzornog odbora o radu Turističke zajednice za 2019. godinu
5. Izvješće o radu Nadzornog odbora za 2019.,
6. Prijedlog novog Statuta TZO Marija Bistrica,
7. Pitanja i prijedlozi.

Članak 2.

Predsjednik šalje na uvid zapisnik s 5. skupštine.

Na zapisnik nitko nije imao prijedloga niti primjedbi, te stoga predsjednik predlaže glasanje o verifikaciji istog.

Za prijedlog je glasalo 7 članova Vijeća, te se donosi sljedeća

**Odluka**

Članak 1.

Verificira se zapisnik s 5. sjednice Turističkog vijeća od 17. prosinca 2019.

Članak 2.

Ova Odluka stupa na snagu danom donošenja.

**Ad 2) IZVJEŠĆE O RADU I FINANCIJSKO IZVJEŠĆE ZA 2019. GODINU**

Predsjednik je članovima Vijeća dostavio Izvješće o radu i financijsko izvješće za 2019. godinu na uvid elektronskim putem.

S obzirom da nije bilo pitanja i prijedloga, predsjednik predlaže očitovanje o prihvaćanju izvješća o radu za 2019.

Za prihvaćanje izvješća o radu glasalo 7 članova Vijeća te se donosi slijedeća

**Odluka**

Članak 1.

Prihvaća se Izvješće o radu za 2019. godinu Turističke zajednice općine Marija Bistrica.

Članak 2.

Ova Odluka stupa na snagu danom donošenja.

**AD 3) IZVJEŠĆE O RADU TURISTIČKOG VIJEĆA ZA 2019. GODINU**

Predsjednik je članove Vijeća upoznao sa Izvješćem o radu Turističkog vijeća za 2018. godinu, kao i brojem održanih sjednica Turističkog vijeća.

S obzirom da nije bilo pitanja i prijedloga, predsjednik predlaže očitovanje o prihvaćanju izvješća o radu Turističkog vijeća za 2019.

Za prihvaćanje izvješća o radu TV glasalo je 7 članova Vijeća te se donosi slijedeća

**Odluka**

Članak 1.

Prihvaća se Izvješće o radu Turističkog vijeća za 2019. godinu Turističke zajednice općine Marija Bistrica.

Članak 2.

Ova Odluka stupa na snagu danom donošenja.

**Ad 4) IZVJEŠĆE NADZORNOG ODBORA O RADU TURISTIČKE ZAJEDNICE ZA 2019. GODINU**

Predsjednik je članove Turističkog vijeća upoznao sa zaključcima Izvješća Nadzornog odbora.

Nadzor je izvršen dana 13. ožujka 2020. godine, a obuhvaća razdoblje nad kojim se obavlja nadzor od 01. siječnja do 31. prosinca 2019. godine.

Nadzor je obavljen nad slijedećim:

* vođenja poslova turističke zajednice,
* materijalnog i financijskog poslovanja i raspolaganja sredstvima turističke zajednice
* izvršenja i provedbe programa rada i financijskog plana turističke zajednice.

Popis dokumentacije koja je pregledavana tijekom nadzora:

* financijski plan za 2018. godinu
* izvršenje financijskog plana za 2018. godinu
* bilanca za razdoblje 01.01.2017. do 31.12.2018. godine.
* dokumentacija temeljem kojih su knjižene poslovne promjene u poslovne knjige turističke zajednice (ulazni računi, izlazni računi, obračuni plaća i ostalih materijalnih prava zaposlenika, ugovori, skladišna evidencija i ostali dokumenti – uzorci temeljem metode slučajnog uzorka).

Predsjednik predlaže glasanje o prihvaćanju Izvješća Nadzornog odbora o radu Turističke zajednice za 2019. godinu. Za prijedlog je glasalo 7 članova Turističkog vijeća te se donosi slijedeća

**Odluka**

**Članak 1.**

Prihvaća se Izvješće Nadzornog odbora o radu Turističke zajednice za 2019. godinu.

**Članak 2.**

Ova Odluka stupa na snagu danom donošenja.

**AD 5) IZVJEŠĆE O RADU NADZORNOG ODBORA ZA 2019.**

Predsjednik predstavlja Izvješće o radu Nadzornog odbora također elektronskim putem.

Predsjednik predlaže očitovanje o prihvaćanju Izvješća o radu Nadzornog odbora za 2019. godinu. Za prihvaćanje Izvješća o radu Nadzornog odbora je glasalo 7 članova Turističkog vijeća te se donosi slijedeća

**Odluka**

**Članak 1.**

Prihvaća se Izvješće o radu Nadzornog odbora za 2019. godinu.

**Članak 2.**

Ova Odluka stupa na snagu danom donošenja.

**AD 6) PRIJEDLOG NOVOG STATUTA TZO MARIJA BISTRICA**

Predsjednik informira članove Vijeća da je s 1.1. 2020. stupio na snagu novi Zakon o Turističkim zajednicama, Zakon o članarinama i Zakon o turističkoj pristojbi te je sukladno tome potrebno prilagoditi Statut odredbama novog Zakona. Sukladno dobivenom prijedlogu Statuta elektronskim putem Predsjednik je zamolio članove da se očituju ukoliko imaju kakve prijedloge.

Nije bilo očitovanja pa predsjednik predlaže glasanje o prijedlogu novog Statuta TZO Marija Bistrica.

Za prihvaćanje prijedloga novog Statuta TZO Marija Bistrica glasalo je 7 članova Vijeća te se donosi slijedeća

**Odluka**

**Članak 1.**

Prihvaća se prijedlog novog Statuta TZO Marija Bistrica.

**Članak 2.**

Ova Odluka stupa na snagu danom donošenja.

**AD 8) PITANJA I PRIJEDLOZI**

Nije bilo daljnjeg očitovanja pa je predsjednik zatvorio sjednicu. Predsjednik se dodatno zahvalio svim članovima Turističkog vijeća i zamolio za razumijevanje u ovoj situaciji epidemiološke krize.

Zapisničar: Predsjednik:

Mateja Janečić Miketić, mag. oec. Josip Milički